# data[].attributes.attachment_caption
A primeira xuntanza do Clube de Lectura da Biblioteca e a visita ao Parlamento do alumnado de 3º ESO e 2º Bacharelato ilustran este mes de febreiro

# data[].attributes.body
Parabéns!

# data[].attributes.attachment_link.readable_text
* Ponte... nas Ondas! recolleu este mércores no mosteiro de Santa Clara, en Pontevedra, o Premio da Cultura Galega na categoría de Lingua.
* A asociación aproveita para darlle os parabéns a toda a comunidade educativa e a todas as amigas e amigos de PNO! que fixeron posible este novo recoñecemento.
O xurado dos Premios da Cultura Galega 2023 anunciaba o pasado mes de outubro de 2023 o outorgamento dos recoñecementos desta edición, en palabras do xurado, a distinción un ano máis á "excelencia creativa, a capacidade de intercambio, a experimentación e a proxección do panorama cultural da nosa Comunidade, así como o compromiso de proxectos, traxectorias e iniciativas que enriquecen a realidade e identidade cultural de Galicia".

Na categoría de Lingua, o xurado decidiu recoñecer este ano a Asociación Cultural e Pedagóxica Ponte...nas ondas! Entre outros, destacáronse as iniciativas transfronteirizas de intercambio lingüístico promovidas en escolas da Eurorrexión, a promoción da identidade común dos pobos dentro dunha perspectiva xeral de integración europea no mundo lusófono, a recuperación e difusión do Patrimonio Cultural común a galegos e portugueses e o recente recoñecemento pola UNESCO como "modelo de boas prácticas co PCI (Patrimonio Cultural Inmaterial)."

No acto de entrega por parte do presidente da Deputación de Pontevedra, Luis López, o presidente da asociación, Santiago Veloso lembrou a toda a mocidade que pasa por Ponte...nas ondas! construíndo e tecendo redes co patrimonio inmaterial galego-portugués.

Tamén fixo referencia ao modelo "Ponte...nas ondas! que a UNESCO inscribiu e que a Xunta de Galicia vén de implantar no ensino formal. A integración do Patrimonio Cultural Inmaterial no sistema educativo é unha das liñas prioritarias de salvagarda e transmisión que desde o organismo internacional se está a promover.

A asociación mantén aberto estes días o prazo de recepción de traballos das emisoras radiofónicas das escolas galegas e portuguesas para o próximo Día Mundial da Radio, a celebrar o 13 de febreiro, cadrando este ano co entroido, unha das manifestacións do patrimonio inmaterial galego-portugués.

Tamén permanece aberta unha nova edición do certame "As imaxes do patrimonio", unha actividade que involucra a familia e escolas e que promove a recuperación e posta en valor de fotografías para que poidan ser usadas no ámbito escolar, pola carga didáctica que atesouran, e para seren coñecidas polo público en xeral. No presente curso escolar 2023/2024, unha vintena de centros educativos de toda Galicia incorporáronse ademais, nunha primeira fase experimental, ao modelo de educación patrimonial Ponte... nas ondas!, recoñecido pola Unesco en 2022.

Por outro lado, PNO! promove a creación dun centro de referencia do patrimonio inmaterial galego-portugués no edificio da alfândega de Valença do Minho que a Câmara Municipal de Valença cedeu para esta iniciativa.

Premios da Cultura Galega 2023 - Todos os Premiados

# data[].attributes.attachment_link.description
Ponte... nas Ondas! recolleu este mércores no mosteiro de Santa Clara, en Pontevedra, o Premio da Cultura Galega na categoría de Lingua. * A asociación aproveita para darlle os parabéns a toda a comunidade educativa e a todas as amigas e amigos de PNO! que fixeron posible este novo recoñecemento.

# data[].attributes.attachment_link.readable_text
A Academia das Artes e as Ciencias Cinematográficas de España entregou este sábado os Premios Goya, os galardóns máis importantes que se conceden no cinema do Estado español, que celebran a súa 38 edición, unha cerimonia que tivo lugar na Feira de Valladolid e na que La sociedad de la nieve de J. A. Bayona se fixo con 12 premios.

Nesta edición, preto dunha decena de galegos que optaban a galardón, entre os que destacaba María Vázquez, que podía gañar a mellor actriz polo seu papel en Matria, unha película pola que tamén competía, na categoría de Mellor Dirección Novel, o cineasta Álvaro Gago.

A actriz e bailarina Janet Novás concorría ao premio á Mellor Actriz Revelación polo filme O corno, sendo rechamante que esta fora o único nomeamento da cinta de Jaione Camborda despois de gañar a Cuncha de Ouro no Festival de San Sebastián.

Ademais, a cinta O soño da sultana, coprodución con participación da galega Abano Producións, atópase na categoría de Mellor Película de Animación. A produtora de Chelo Loureiro tamén leva un nomeamento por To Bird or not to Bird á Mellor Curtametraxe de Animación.

Precisamente con To Bird or not to Bird chegou a primeira alegría da noite para o audiovisual galego. O director coruñes Martín Romero recibiu con ela o Goya á Mellor Curtametraxe de Animación, unha mirada crítica do mundo contemporáneo desde a perspectiva das aves. Producida por Iván Miñambres e Chelo Loureiro, o filme xa recibira numerosos premios en festivais como o de Torrelavega ou o Veliki Brcko Best Film Award.

Pouco máis tarde chegaría o segundo Goya "galego". A actriz e bailarina Janet Novás recibiu este sábado o Premio Goya 2024 á Mellor Actriz Revelación polo seu papel na película O corno, dirixida por Jaione Camborda. Novás, cunha delongada traxectoria como bailarina e coreógrafa, debutaba no cinema con este papel no filme de Camborda. Foi protagonista de Sermos Galiza en novembro de 2023.

Novás dedicou este galardón ás súas avoas Carmen e Saladina, que eran mulleres "salvaxes e sabias" ás que este recoñecemento pon en valor. "Para min, este premio vén pór en valor ese coñecemento que se conecta co esencial, unha sabedoría que non se articula a través das palabras. Póusase no corpo e camíñase, báilase, cantábase, para atravesar as inxustizas ás que foron sometidas", indicou a bailarina e actriz, quen tamén dedicou o premio a todo o equipo dunha cinta que "cheira a terra e sabe a vida".

# data[].attributes.attachment_link.title
Premios Goya: O audiovisual galego suma dous novos galardóns

# data[].attributes.attachment_link.description
Janet Novás e Martín Romero recolleron onte cadanseu premio nun certame no que arrasou La sociedad de la nieve de J. A. Bayona

# data[].attributes.attachment_link.readable_text
O mural representa unha violonchelista e foi realizado durante a primeira edición do Perla Mural Fest, en agosto de 2023
O mural realizado polo artista SFHIR durante o primeiro Perla Mural Fest celebrado o pasado mes de agosto en Fene, vén de ser nomeado como Mellor Mural do Mundo pola plataforma Street Art Cities , logo dun proceso de votación popular que culminou no día de onte.

A concelleira de promoción económica e turismo, Ángeles Coira, celebrou este recoñecemento, e felicitou unha vez máis ao artista Hugo Lomas (SFHIR) "por ter conseguido este galardón que desde agora sitúa a Fene no mapa mundial da arte urbana". Coira tamén tivo palabras de agradecemento "para todas as persoas que souberon apreciar a labor realizada polo artista e contribuíron co seu voto a conseguir este resultado".
Sobre a obra premiada e o Perla Mural Fest
Situado no número 64 da Rúa da Fraga, a obra premiada é o mural vertical máis grande de toda a carreira artística de SFHIR, e representa unha muller tocando o violonchelo. Coa noite, cando a veciñanza do edificio acende a luz das escaleiras, ilumínanse os trastes do violonchelo, o que fai que o mural semelle cobrar vida.

O Perla Mural Fest celebrou a súa primeira edición entre o 7 e o 13 de agosto de 2023. Trátase dun festival de arte urbano que pretende render homenaxe ao recinto do Perla e o seu legado, como centro cultural icónico de Fene e do conxunto da comarca entre as década dos anos 60 e 80. Durante a súa existencia, o Perla chegou a albergar un cinema, unha cafetaría e até un salón de vodas nos seus últimos anos.

# data[].attributes.attachment_link.title
O Mellor Mural do Mundo está en Fene - O Noticieiro

# data[].attributes.attachment_link.description
O mural representa unha violonchelista e foi realizado durante a primeira edición do Perla Mural Fest, en agosto de 2023 O mural realizado polo artista SFHIR durante o primeiro Perla Mural Fest celebrado o pasado mes de agosto en Fene, vén de ser nomeado como Mellor Mural do Mundo pola plataforma Street Art Cities , [...]

# data[].attributes.headline
A imaxe do Entroido de Xiralúa para Nòs Diario

# data[].attributes.subject
A imaxe do Entroido de Xiralúa para Nòs Diario

# data[].attributes.body
Aquí tendes imaxes do venres de Entroido no Fontexería!

https://youtu.be/Ntr-kameLhs

# data[].attributes.attachment_link.title
IES Plurilingüe Fontexería (Muros) para o Día Mundial da Radio 2024 | Escolas nas Ondas

# data[].attributes.body
#_rdc2024